**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 1125**

 ВЗЕТО С ПРОТОКОЛ **№ 46**  ОТ ЗАСЕДАНИЕ НА ОБЩИНСКИ

 СЪВЕТ КАРЛОВО, ПРОВЕДЕНО НА **04.10.2018 година**

**ОТНОСНО: Даване на съгласие за безвъзмездно прехвърляне на собствеността на два броя язовири, публична общинска собственост на Държавата на основание § 33 от Закона за изменение и допълнение на Закона за водите /обн. в ДВ, бр. 55 от 3.07.2018 г./**

**ПО ПРЕДЛОЖЕНИЕ НА: д-р Емил Станев Кабаиванов -**

 **Кмет на Община Карлово**

 На основание чл.8, ал. 1 от Закона за общинската собственост, чл. 21, ал. 1, т. 8 от Закона за местното самоуправление и местната администрация /ЗМСМА/, във връзка с § 33 от Закона за изменение и допълнение на Закона за водите, предвид изложеното в предложение № 93-00-2348 от 20.09.2018 г., Общински съвет Карлово

**Р Е Ш И :**

 Дава съгласие да бъде прехвърлена безвъзмездно собствеността на Държавата по отношение на следните язовири:

 **1.** **Язовир “Соколица 3”**, представляващ поземлен имот № 000051 с площ 94.721 дка., в местност “Шоповия арк” по КВС на землище с. Соколица. Имотът е актуван с Акт за публична общинска собственост № 2 от 15.03.2000 г.

 **2.** **Язовир “Сушица 5”,** представляващ поземлен имот с идентификатор 36498.333.12, с площ 23.365 дка., трайно предназначение на територията: територия заета от води и водни обекти, начин на трайно ползване /НТП/ – Язовир, в местността “Високата могила” .

 **МОТИВИ:** С моя Заповед № РД-753 от 03.09.2018 г., разпоредих да се извърши проверка за техническото и експлоатационно състояние на всички язовири на територията на община Карлово. Резултатите от проверката са посочени в Протокол от 05.09.2018 г. , приложение № 3 към докладната записка.

Язовирите се нуждаят от ремонти и изграждане на контролно измервателни системи. В бюджета няма предвидени средства за извършване на необходимите ремонти, липсват средства и за закупуване и поставяне на контролно измервателни системи.

Неотложните мерки, които трябва де се предприемат са както следва

Изготвяне на технически паспорти в което влизат:

- Нова хидрология за определяне водните количества с обезпеченост 0,1% и 1%.

- Геодезическо заснемане на съществуващото положение на язовирната стена и съоръженията към нея, както и поставяне на нивелачни репери като част от КИС /контролно измервателни съоръжения/.

- Геоложко проучване за състоянието на язовирната стена.

- Да се извършат ремонтно възстановителни работи по язовирната стена и съоръженията към нея по изготвен проект от хидроспециалист.

- Задължително да бъдат поставени рейки следящи нивото на язовирите, като част от КИС /контролно измервателни съоръжения/.

 **ПРЕДСЕДАТЕЛ на**

 **Общински съвет Карлово:**

 **инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 1126**

 ВЗЕТО С ПРОТОКОЛ **№ 46** ОТ ЗАСЕДАНИЕ НА ОБЩИНСКИ

 СЪВЕТ КАРЛОВО, ПРОВЕДЕНО НА **04.10.2018 година**

**ОТНОСНО: Предложение за изменение на подробен устройствен план – план за регулация частично за УПИ І –оздравителен дом в кв. 47 и улица с о. т. 160 – 161 – 162 по регулационния план на гр. Баня.**

**ПО ПРЕДЛОЖЕНИЕ НА: д-р Емил Станев Кабаиванов -**

 **Кмет на Община Карлово**

 На основание чл. 21, ал. 1 т. 11 от Закона за местното самоуправление и местната администрация /ЗМСМА/ и във връзка с изискванията на чл. 15, ал. 3 от Закона за устройство на територията /ЗУТ/, предвид изложеното в предложение № 90-00-554(1) от 14.09.2018 г., Общински съвет Карлово

**Р Е Ш И :**

**1.** Дава съгласие да се измени подробен устройствен план /ПУП/ - план за регулация /ПР/ частично за УПИ І - оздравителен дом в кв. 47 и улична регулация с о. т. 160 – 161 - 162 по устройствения план на гр. Баня.

Проектното предложение предвижда част от улична регулация на улица с о. т. 160 – 161 - 162 с площ 253 кв. м. да се приобщи към УПИ І - оздравителен дом в кв. 47 по устройствения план на гр. Баня, съгласно нанесените линии, зачерквания и надписи с кафяв и зелен цвят в графичната част на проектното предложение.

**2.** Общински съвет Карлово на основание чл. 21, ал. 1, т. 8 от ЗМСМА и чл. 35, ал. 4 от Закона за общинската собственост /ЗОС/, във връзка с изискванията на чл. 15, ал. 3 от Закона за устройство на територията /ЗУТ/ и чл. 19 от Закона за задълженията и договорите /ЗЗД/, дава съгласие за сключване на предварителен договор за частично изменение на подробен устройствен план /ПУП/ - план за регулация /ПР/ по плана на гр. Баня и упълномощава Кмета на община Карлово за сключването му съгласно чл. 15, ал. 5 от ЗУТ по пазарна оценка определена от независим лицензиран оценител инж. Боряна Веселинова Мънева, притежаваща сертификат № 100100939 от 14.12.2009 г. на КНОБ, след влизане в сила на настоящото решение.

**3.** Общински съвет Карлово с оглед на необходимостта от сключване на предварителен договор и на основание чл.21, ал.1, т.8 от ЗМСМА, чл.41, ал.2 от ЗОС одобрява пазарна оценка определена от независим лицензиран оценител инж. Боряна Веселинова Мънева, притежаваща сертификат № 100100939 от 14.12.2009 г. на КНОБ за част от улична регулация с о. т. 160 – 161 - 162 по плана на гр. Баня с площ 253 кв. м., придаваща се към УПИ І - оздравителен дом в кв. 47 по плана на град Баня, като пазарната цена възлиза на **6 500 лв.**  **без ДДС**.

Данъчната оценка на придаващата се част от уличната регулация с о. т. 160 -161 - 162 по регулационен план на гр. Баня, с площ 253 кв. м е в размер на 1 452.30 лева.

**4.** В едномесечен срок от влизане в сила на настоящето решение да бъде сключен предварителен договор за изменение на ПУП – ПР по устройствения план на гр. Баня, при условията на по - горната т.3.

**МОТИВИ:** Внасям за разглеждане докладна записка във връзка с необходимостта от одобряване на проект за подробен устройствен план /ПУП/

- план за регулация /ПР/ по плана на гр. Баня.

Изменението се предлага във връзка със заявление с вх. № 90-00-554 от 12.07.2018 г. от “Патов и дъщери” ЕООД с ЕИК 831830870 и със седалище и адрес на управление гр. Баня, ул. “Трети март” № 22, заинтересовано лице по чл. 131 от Закона за устройство на територията /ЗУТ/, като собственик на УПИ І - оздравителен дом, кв. 47 по регулационния план на град Баня. В непосредствена близост в западна посока до УПИ І - оздравителен дом са разположени 2 /два/ броя общински неурегулирани поземлени имота /НУПИ/. Единият НУПИ е с кадастрален № 771 по плана на гр. Баня и в него е разположен трафопост, а другият НУПИ се явява свободна площ към съществуваща улица с о. т. 159 - о. т. 160 по регулационния план на гр. Баня, в който попада частично сграда – почивна станция собственост на “Патов и дъщери” ЕООД-гр. Баня. Също така в уличната регулация с о. т. 160 - о. т. 161 - о. т. 162 плана на гр. Баня попада част от сградата – почивна станция собственост на “Патов и дъщери” ЕООД - гр. Баня.

С оглед на разположението на сградата – почивна станция собственост на “Патов и дъщери” ЕООД - гр. Баня, както и реализираната на място мрежа и съоръжения на техническата инфраструктура е предложено изменение на плана за регулация, което същевременно да не засяга реализирани асфалтови настилки по горе посочените улици.

Изготвеното предложение за изменение на ПУП - ПР е разгледано от Експертния съвет по устройство на територията при Община Карлово и е прието с Решение т. ХІ от Протокол № 16 от 25.07.2018 г.

Проектното предложение в част план за регулация предвижда изменение на северната улично - регулационна граница на УПИ І - оздравителен дом в кв. 47 и улична регулация на улица с о. т. 160 - о. т. 161 - о. т. 162 по регулационния план на град Баня съгласно нанесените линии, зачерквания и надписи с кафяв и зелен цвят в графичната част на проектното предложение.

Освен това се създава устройство на двата НУПИ – съответно УПИ Х - общ. и УПИ ІХ - 771, трафопост в кв. 47 по регулационния план на град Баня.

В съответствие на приетото от ЕСУТ при Община Карлово предложение за изменение на ПУП - ПР е възложена и изготвена пазарна оценка на засегнатия имот от предвижданията на ПУП-а. Пазарната оценка е изготвена от лицензиран оценител на имоти инж. Боряна Веселинова Мънева за част от улична регулация с о. т. 160 – 161 –162 по регулационен план на гр. Баня, с площ 253 кв. м., придаваема към УПИ І -оздравителен дом в кв. 47, като пазарната цена възлиза на 6 500 лв. без ДДС.

Данъчната оценка на придаващата се част от уличната регулация с о. т. 160 -161 - 162 по регулационен план на гр. Баня, с площ 253 кв. м е в размер на 1 452.30 лева.

С оглед на горе изложеното и изискванията по чл. 15, ал. 3 от ЗУТ, за да бъде изменена регулацията относно УПИ І - оздравителен дом в кв. 47 и улична регулация на улица с о. т. 160 - о. т. 161 - о. т. 162 по регулационен план на град Баня, както и в последствие приложена, трябва предварително да се заяви съгласие за това от собствениците и да бъде подписан предварителен договор за прехвърляне на собственост с нотариална заверка.

 **ПРЕДСЕДАТЕЛ на**

 **Общински съвет Карлово:**

 **инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 1127**

 ВЗЕТО С ПРОТОКОЛ **№ 46** ОТ ЗАСЕДАНИЕ НА ОБЩИНСКИ

 СЪВЕТ КАРЛОВО, ПРОВЕДЕНО НА **04.10.2018 година**

**ОТНОСНО: Вземане на решение за съгласие и сключване на предварителен договор по чл.15, ал.3 от ЗУТ за изменение на Подробен устройствен план /ПУП/ - план за регулация и застрояване /ПРЗ/, частично за урегулиран поземлен имот УПИ І – здравен дом в кв. 24 и улица с о. т. 139а - о. т. 139б по устройствения план на с. Домлян, община Карлово.**

**ПО ПРЕДЛОЖЕНИЕ НА: д-р Емил Станев Кабаиванов -**

 **Кмет на Община Карлово**

 На основание чл. 21, ал. 1 т. 11 от Закона за местното самоуправление и местната администрация /ЗМСМА/ и във връзка с изискванията на чл. 15, ал. 3 от Закона за устройство на територията /ЗУТ/, предвид изложеното в предложение № 90-00-581(1) от 27.09.2018 г., Общински съвет Карлово

**Р Е Ш И :**

 1. Дава съгласие да се измени подробен устройствен план /ПУП/- план за регулация и застрояване /ПРЗ/, частично за улична регулация по улици с о. т. 139б - о. т. 139 по плана на с. Домлян. Предложението предвижда част от улична регулация с площ 81,00 кв. м, да се приобщи към УПИ I - здравен дом, като се образува един нов УПИ І - за обществено обслужване в кв. 24 по плана на с. Домлян.

**2.** Общински съвет Карлово на основание чл. 21, ал. 1, т. 8 от ЗМСМА, чл. 35, ал. 4 от Закона за общинската собственост /ЗОС/, във връзка с чл. 15, ал. З от ЗУТ и чл. 19 от Закона за задълженията и договорите /ЗЗД/, дава съгласие за сключване на предварителен договор за частично изменение на ПУП- ПРЗ по устройствения план на с. Домлян и упълномощава Кмета на Община Карлово за сключването му съгласно чл. 15, ал. 5 по пазарна оценка определена от лицензиран оценител Боряна Мънева, след влизане в сила на настоящето решение,

 **3.** Общински съвет Карлово на основание чл. 21, ал. 1, т. 8 от ЗМСМА, чл. 41, ал. 2 от ЗОС одобрява пазарна оценка, определена от независим лицензиран оценител Боряна Мънева за частта от улица с о. т. 139а - о. т. 139б публична общинска собственост с площ от 81 кв. м, и пазарна оценка в размер на 400 лв. /четиристотин лева/ без ДДС/, приобщаващи се към УПИ І - за здравен дом, кв. 24, по устройствения план на с. Домлян.

Данъчната оценка на гореописания имот е 161.40 лв.

**4.** В едномесечен срок от влизане в сила на настоящото решение, Кмета на Община Карлово да подпише предварителен договор за частично изменение на ПУП-ПРЗ по устройствения план на с. Домлян при условията на т. З

 **МОТИВИ:** Внасям за разглеждане докладна записка по повод заявление с входящ № 90-00-581 от 18.07.2018 г. във връзка с искане на ,,Полидей - 2” ООД с управител Николай Христев Велинов, адрес на управление гр.Карлово, ул.”Яне Сандански” № 8 да бъде закрита тупична нереализирана улица обслужваща единствено имоти собственост на фирмата и заявено желание да бъде закупен от Община Карлово този общински терен, представляващ 81 кв. м. част от улица с о. т. 139а - о. т. 139б, кв. 24, който да се приобщава към УПИ I - здравен дом, кв. 24 по устройствения и регулационен план на с. Домлян, община Карлово.

Изготвено е предложение за изменение на ПУП - ПРЗ на основание чл. 15 от ЗУТ частично за улица с о.т. о.т. 139а - о.т. 139б и УПИ I - за здравен дом, като се образува един нов УПИ І - за обществено обслужване, кв. 24 с. Домлян, което е прието от ОЕСУТ с Решение X съгласно Протокол № 16/25.07,2018г.

Изготвена е пазарна оценка от лицензиран оценител Боряна Мънева за част от улица с о. т. 139а - о. т. 139б, кв. 24 по плана на с. Домлян с площ от 81 кв. м. в размер на 400.00 лв. /четиристотин лева/ без ДДС.

Данъчната оценка на гореописания имот е 161.40 лв.

Въз основа на Закона за устройство на територията /ЗУТ/, Закона за общинската собственост /ЗОС/ и Наредбата за реда за придобиване, управление и разпореждане с общинско имущество /НРПУРОИ/.

 **ПРЕДСЕДАТЕЛ на**

 **Общински съвет Карлово:**

 **инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 1128**

 ВЗЕТО С ПРОТОКОЛ **№ 46** ОТ ЗАСЕДАНИЕ НА ОБЩИНСКИ

 СЪВЕТ КАРЛОВО, ПРОВЕДЕНО НА **04.10.2018 година**

**ОТНОСНО: Сключване на предварителен договор по чл. 15, ал. 3 от Закона за устройство на територията /ЗУТ/ за изменение на Подробен устройствен план /ПУП/ - план за регулация /ПР/ частично за урегулиран поземлен имот УПИ VІ – за производствени и складови дейности с обслужващи звена в кв. 24, УПИ І – за озеленяване и улица с о. т. 125а-125д между кв. 24 и 24а по устройствения план на с. Домлян, община Карлово**.

**ПО ПРЕДЛОЖЕНИЕ НА: д-р Емил Станев Кабаиванов -**

 **Кмет на Община Карлово**

 На основание чл. 21, ал. 1 т. 11 от Закона за местното самоуправление и местната администрация /ЗМСМА/ и във връзка с изискванията на чл. 15, ал. 3 от Закона за устройство на територията /ЗУТ/, предвид изложеното в предложение № 90-00-659(3) от 27.09.2018 г., Общински съвет Карлово

**Р Е Ш И :**

**1.**  Дава съгласие да се измени ПУП-ПР, частично за улична регулация по улици с о. т. 125а - о. т. 125д и за част от УПИ I - озеленяване в кв. 24а по устройствения план на с. Домлян. Предложението предвижда частите от улична регулация с площ 268 кв. м. и 249 кв. м. да се приобщят към УПИ VI - за производствени и складови дейности с обслужващи звена в кв. 24 по устройствения план на с. Домлян.

**2.** Общински съвет Карлово на основание чл. 21, ал. 1, т. 8 от Закона за местното самоуправление и местната администрация /ЗМСМА/, чл. 35, ал. 4 от Закона за общинската собственост /ЗОС/, във връзка с чл. 15, ал. 3 от Закона за устройство на територията /ЗУТ/ и чл. 19 от Закона за задълженията и договорите /ЗЗД/, дава съгласие за сключване на предварителен договор за частично изменение на подробен устройствен план /ПУП/ - план за регулация /ПР/ по устройствения план на с. Домлян и упълномощава Кмета на община Карлово за сключването му съгласно чл. 15, ал. 5 от ЗУТ по пазарна оценка определена от независим лицензиран оценител Боряна Мънева, след влизане в сила на настоящото решение.

 **3.** Общински съвет Карлово на основание чл. 21, ал. 1, т. 8 от ЗМСМА, чл. 41, ал. 2 от ЗОС одобрява пазарна оценка, определена от независим лицензиран оценител Боряна Мънева, за частта от улица с о. т. 125а – о. т. 125д публична общинска собственост с площ от 268 кв. м. в размер на 1276,00 лв. /хиляда двеста седемдесети шест лева/ без ДДС и част ПУИ I - озеленяване в кв. 24а публична общинска собственост с площ от 249 кв. м. в размер 1185,00 лв. /хиляда сто осемдесет и пет лева/ без ДДС, приобщаващи се към УПИ VI - за производствени и складови дейности с обслужващи звена в кв. 24 по устройствения план на с. Домлян.

Данъчната оценка на площта от 268 кв. м. част от улица с о. т. 125а - о. т. 125д е 482,40 лв.

Данъчната оценка на площта от 249 кв. м. част от УПИ I - озеленяване в кв. 24 е 496,00лв.

 **4.** В едномесечен срок от влизане в сила на настоящото решение, Кмета на Община Карлово да подпише предварителен договор за частично изменение на ПУП – ПР по устройствения план на с. Домлян при условията на т. 3.

 **МОТИВИ:** Внасям за разглеждане докладна записка по повод заявление с входящ № 90-00-163 от 02.03.2018 (№ 90-00-659 от 06.08.2018 г.) във връзка с инвестиционно намерение на „Полидей - 2” ООД с управител Николай Христев Велинов, с адрес на управление гр. Карлово, ул. ”Яне Сандански” № 8 и заявено желание да бъде закупен от Община Карлово общински терен, представляващ 268 кв. м. част от улица с о. т. 125а - о. т. 125д, кв. 24а и 249 кв. м. част от УПИ І - за озеленяване, които части с обща площ от 517 кв. м. се присъединяват към УПИ VІ - за производствени и складови дейности с обслужващи звена, кв. 24 по устройствения и регулационен план на с. Домлян, община Карлово.

Изготвено е предложение за изменение на ПУП - ПР на основание чл. 15 от ЗУТ частично за УПИ VІ - за производствени и складови дейности с обслужващи звена, кв. 24 с. Домлян, което е прието от ОЕСУТ с Решение ІІ съгласно Протокол № 17/14.08.2018г., приложено е становище на Кмета на с. Домлян че улицата и зеленината не са реализирани и не възразява по предложеното изменение на регулацията, дадено е положително становище и от общинска собственост.

Изготвена е пазарна оценка от чрез лицензиран оценител Боряна Мънева за общински терен част от улица с о. т. 125а - о. т. 125д, между квартали кв. 24а и кв. 24 с площ от 268 кв. м. и за част от УПИ І - за озеленяване, кв. 24а с площ от 249 кв. м., приобщаващи се към УПИ VI - за производствени и складови дейности с обслужващи звена в кв. 24 по устройствения план на с. Домлян в размер на 1 276 лв. без ДДС и 1 185 лв. без ДДС.

Данъчната оценка на площта от 268 кв. м. част от улица с о. т. 125а - о. т. 125д е 482,40 лв.

Данъчната оценка на площта от 249 кв. м. м част от УПИ I - озеленяване в кв. 24 е 496,00 лв.

Въз основа на nЗакона за устройство на територията /ЗУТ/, Закона за общинската собственост /ЗОС/ и Наредбата за реда за придобиване, управление и разпореждане с общинско имущество /НРПУРОИ/.

 **ПРЕДСЕДАТЕЛ на**

 **Общински съвет Карлово:**

 **инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 1129**

 ВЗЕТО С ПРОТОКОЛ **№ 46** ОТ ЗАСЕДАНИЕ НА ОБЩИНСКИ

 СЪВЕТ КАРЛОВО, ПРОВЕДЕНО НА **04.10.2018 година**

**ОТНОСНО: Промяна на Решение № 479 от 26.01.2017 г.**

**ПО ПРЕДЛОЖЕНИЕ НА: д-р Емил Станев Кабаиванов -**

 **Кмет на Община Карлово**

 На основание чл. 21, ал. 1 т. 10 от Закона за местното самоуправление и местната администрация /ЗМСМА/ и във връзка с чл. 13 и 17 от Закона за общинския дълг /ЗОД/, предвид изложеното в предложение № 93-00-2457 от 04.10.2018 г., Общински съвет Карлово

**Р Е Ш И :**

Приема следната промяна в Решение № 479 от 26.01.2017 г., както следва:

1. Вместо наименованието на Управляващия орган на Оперативна програма „Региони в растеж 2014 – 2020 г.“, като същото следва да се чете: „Главна дирекция „Стратегическо планиране и програми за регионално развитие“;
2. т. 5, както следва:

 **„5. Условия за погасяване – до четири месеца след изтичане на крайния срок по изпълнение на договора за предоставяне на безвъзмездна финансова помощ – 18.04.2019 г.“**

**МОТИВИ:** С Решение № 479 от 26.01.2017 г. Общински съвет - Карлово е дал съгласието си Кмета на Община Карлово да издаде Запис на заповед в полза на Министерството на регионалното развитие и благоустройството, Управляващ орган на Оперативна програма „Региони в растеж 2014 – 2020 г.“ – Главна дирекция “Градско и регионално развитие” като общинско обезпечение на исканата авансова сума в размер на 2 511 231,28 лв. по проект № BG16RFOP001-1.038-0002-C01 „Мерки за повишаване качеството на средата на обучение в общински училища и детски градини в гр. Карлово и филиали“. С оглед отчитането на проекта, е необходимо назначаване и провеждане на Държавни приемателни комисии за приемане на три от обектите включени в проекта. Имайки предвид установените административни срокове за назначаване и провеждане на Държавни приемателни комисии и тяхната времева продължителност, възниква необходимостта от удължаване срока на сключения договор за безвъзмездна финансова помощ с един месец.

Освен това, с Постановление на Министерския съвет, е публикуван нов Устройствен правилник на Министерството на регионалното развитие и благоустройството. Съгласно новия Устройствен правилник е налице промяна в наименованието Управляващия орган на Оперативна програма „Региони в растеж 2014 - 2020 г.“ от Главна дирекция „Градско и регионално развитие“ на Главна дирекция „Стратегическо планиране и програми за регионално развитие“.

С удължаването на срока на договора за предоставяне на безвъзмездна финансова помощ и промяната на наименованието на Управляващия орган на Оперативна програма „Региони в растеж 2014-2020 г.“, следва да бъде извършена промяна в така вече взетото от Общински съвет - Карлово Решение № 479 от 26.01.2017 г.

 **ПРЕДСЕДАТЕЛ на**

 **Общински съвет Карлово:**

 **инж. ТЕОДОР ШОЙЛЕКОВ**